بو گون یوفا شامپیون‌لار لیگینده یاریم فینال مرحله‌سینه ایستارت وئریله‌جک.
ایلک اویون گونونده بیر قارشیلاشما کئچیریله‌جک.
تورنیرین سون غالیبی اولان ایسپانیا "رئال مادرید"ی فینالا گئدن یولدا اینگیلتره‌نین "منچستر سیتی" تیمینی قبول ائده‌جک. "سانتیاگو برنابئو" ایستادیوموندا اوینانیلا‌جاق گؤروش تورکیه واختی ایله ساعات 22:00-دا ایستارت گؤتوره‌جک. ماتچی پورتوقالیا‌لی فیفا داوری آرتور دیاس ایداره ائده‌جک.
ایکی تیم اؤتن مؤوسومده ده شامپیون‌لار لیگی‌نین یاریم فینالیندا اوز-اوزه گلیب. سفرده 3:4 حسابی ایله اودوزان مادرید تمثیلچی‌سی ائو غلبه‌سی (3:1) سایه‌سینده فینالا آدلاییب.
تیم لر آراسیندا جاواب اویونو می‌ین 17-ده کئچیریله‌جک.
یوفا شامپیونلار لیگی
یاریم فینال، ایلک اویون
9  می
22:00 "رئال مادرید" (ایسپانیا) - "منچستر سیتی" (اینگیلتره)
داور: آرتور دیاس (پورتوقالیا)
مادرید، " سانتیاگو برنابئو" ایستادیومو
قئید ائدک کی، یاریمفینالین دیگر ماتچیندا ایتالیا تمثیلچی‌لری "میلان" و "اینتر" قارشی‌لاشا‌جاق‌لار. گؤروش می‌ین 10-دا کئچیریله‌جک.
